
	OBČINA IZOLA – COMUNE DI ISOLA

župan – IL SINDACO 
Sončno nabrežje 8 – Riva del Sole 8

6310 Izola – Isola

Tel: 05 66 00 100, Fax: 05 66 00 110

E-mail: posta.oizola@izola.si
Web: http://www.izola.si/


Številka: 
465-03-54/2005
Datum: 
06.09.2005

OBČINA IZOLA-COMUNE DI ISOLA

Članom občinskega sveta

Zadeva:  
Neposredna prodaja sorazmernega dela parcele štev. 1470/2 k.o. Izola;  


obrazložitev

Stranka Mojca MENIH iz Izole, Tomažičeva ulica 1, je na Občino Izola podala vlogo za odkup sorazmernega dela gradbene parcele k objektu Tomažičeva ulica 1, Izola. Stranka je z listinami izkazala upravičenost do vložitve vloge.

Gradbena parcela je določena na podlagi Odloka o zazidalnem načrtu »Marina« v Izoli (Uradne objave št. 4/90, 5/99 in 13/99), sestavljajo pa jo naslednje zemljiške parcele: parc. št. 1470/3 v izmeri 90 m2, na kateri stoji stanovanjski objekt Tomažičeva ulica 1; parc. št. 1470/2 v skupni izmeri 263 m2, parc. št. v izmeri 58 m2 ter parc. št. 1471/3 v izmeri 37 m2.

Občina Izola je lastnica le zemljišča s parc. št. 1470/2 v skupni izmeri 263 m2, preostale zemljiške parcele pa so v zasebni lasti.
Objekt z naslovom Tomažičeva ulica 1 je dvostanovanjska stavba v etažni lastnini. Stranka Menih je lastnica stanovanjske enote v 1. nadstropju in podstrešju stavbe. na naslovu Tomažičeva ulica 1. Iz zemljiškoknjižnih izpiskov za stavbo Tomažičeva 1 izhaja, da je stranka lastnica 54,56% objekta, zaradi česar ji pripada tudi sorazmerni del gradbene parcele. 
Vrednost 1 m2 zemljišča s parc. št. 1470/2 k.o. Izola je določena na podlagi cenitvenega poročila o izračunu primerjalne tržne vrednosti in znaša 30.749,49 SIT/m2 na dan 31.08.2005. Površina sorazmernega dela parc. št. 1470/2, ki pripada stranki. znaša 143,49 m2. Vrednost nepremičnine znaša tako 4.412.244,30 SIT na dan 31.08.2005.

Komisija za vodenje in nadzor prodaje občinskega premoženja je predmetno prodajo obravnavala in potrdila neposredno prodajo sorazmerna deleža 54,56% parc. št. 1470/2 k.o. Izola, v izmeri 143,49 m², za ceno 30.749,49 SIT/m2 na dan 31.08.2005, revalorizirano na dan sklenitve pogodbe.

Ker gre za prodajo zemljišča za smotrno izkoriščanje in zaokrožitev gradbene parcele, kot to določa šesta alinea 91. člena Zakona o urejanju prostora (Uradni list RS, št. 110/2002 in 8/2003), lahko občina ta zemljišča proda s sklenitvijo neposredne pogodbe. Nepremičnina je vključena v letni načrt prodaje stvarnega premoženja, in sicer pod točko 9 Prodaja delov gradbenih parcel - skupaj.

Predlagani sklep velja kot sprejem posamičnega programa prodaje v skladu z Zakonom o javnih financah ter Uredbo o pridobivanju, razpolaganju in upravljanju s stvarnim premoženjem države in občin.

Glede na to, da je izkazan interes za nakup zemljišča, da je neposredna prodaja zemljišča, skladno s šesto alineo 91. člena Zakona o urejanju prostora možna in predvidena v načrtu prodaje stvarnega premoženja za leto 2005, predlagamo članom Občinskega sveta, da sprejmejo sklep o neposredni prodaji sorazmernega dela parcele št. 1470/2, k.o. Izola, v izmeri 143,49 m², Mojci MENIH iz Izole, Tomažičeva ulica 1, in sicer za ceno 30.749,49,00 SIT/m2 na dan 31.08.2005, revalorizirano na dan sklenitve pogodbe.

Obrazložitev pripravil:

Urad za okolje, prostor,

Gospodarstvo in nepremičnine

Oddelek za nepremičnine

Vodja oddelka:







Županja:

Ana Jamnik








Breda Pečan

Priloge:

- predlog sklepa

- mapna kopija

	OBČINA IZOLA – COMUNE DI ISOLA

OBČINSKI SVET – CONSIGLIO COMUNALE 

Sončno nabrežje 8 – Riva del Sole 8

6310 Izola – Isola

Tel: 05 66 00 100, Fax: 05 66 00 110

E-mail: posta.oizola@izola.si
Web: http://www.izola.si/


Številka: 465-03-54/2005
Datum: 

Na podlagi 29. člena Zakona o lokalni samoupravi (Ur. list RS, št. 72/93, 6/94 - odločba US, 45/94 - odločba US, 57/94, 14/95, 20/95 - odločba US, 63/95, 73/95 - odločba US, 9/96 - odločba US, 39/96 - odločba US, 44/96 - odločba US, 26/97 - dopolnitev, 70/97, 10/98, 68/98 - odločba US, 74/98, 12/99 - sklep US, 16/99 - popravek sklepa US, 59/99 - odločba US, 70/00, 100/00, 28/01, 16/02 - sklep US, 51/02 in 108/03 - odločba US) ter 30. člena Statuta Občine Izola (Uradne objave, št. 15/99, 8/00 in 8/2005) je Občinski svet Občine Izola na svoji seji dne _________ sprejel naslednji

SKLEP

1.

Občina Izola proda Mojci MENIH iz Izole, Tomažičeva ulica 1, lastnici posameznega dela stavbe, vpisanega v vl. št. 943/2 k.o. Izola, sorazmerni delež parc. št. 1470/2, k.o. Izola, v izmeri 143,49 m² kot del gradbene parcele k stanovanjskemu objektu Tomažičeva ulica 1 v Izoli.

2.

Nepremičnina iz prve točke tega sklepa se proda z neposredno pogodbo za ceno 30.749,49 SIT/m2 na dan 31.08.2005, revalorizirano na dan sklenitve prodajne pogodbe.
3.

Urad za okolje, prostor, gospodarstvo in nepremičnine, Oddelek za nepremičnine se zadolži za pripravo prodajne pogodbe.
4.

Sklep velja kot sprejem posamičnega programa prodaje v skladu z Zakonom o javnih financah ter Uredbo o pridobivanju, razpolaganju in upravljanju s stvarnim premoženjem države in občin.
5.

Sklep stopi v veljavo takoj.










Županja










Breda Pečan

Sklep dostaviti:

· Mojca Menih, Tomažičeva 1, Izola
· zadeva 465-03-54/2005
